Document ID: 31991R2368

ΚΑΝΟΝΙΣΜΟΣ (ΕΟΚ) αριθ. 2368/91 ΤΗΣ ΕΠΙΤΡΟΠΗΣ της 2ας Αυγούστου 1991 για την τροποποίηση του κανονισμού (ΕΟΚ) αριθ. 3310/86 σχετικά με την κοινοτική διαπίστωση των τιμών αγοράς βάσει της κλίμακας κατάταξης των σφαγίων χονδρών βοοειδών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 1892/87 του Συμβουλίου της 2ας Ιουλίου 1987 για τη διαπίστωση των τιμών της αγοράς στον τομέα του βοείου κρέατος (1), και ιδίως το άρθρο 2,
Εκτιμώντας:
ότι ο κανονισμός (ΕΟΚ) αριθ. 3310/86 της Επιτροπής της 30ής Οκτωβρίου 1986 σχετικά με την κοινοτική διαπίστωση των τιμών αγοράς βάσει της κλίμακας κατάταξης των σφαγίων χονδρών βοοειδών (2), όπως τροποποιήθηκε από τον κανονισμό (ΕΟΚ) αριθ. 1162/89 (3), καθόρισε τα κριτήρια και τη διαδικασία για τη διαπίστωση των τιμών της αγοράς στον τομέα του βοείου κρέατος-
ότι, για να εξασφαλισθεί η αρμονική διεξαγωγή των εργασιών της διπιστώσεως των τιμών, πρέπει να αρχίσουν οι εσωτερικές διαδικασίες διαβιβάσεων των τιμών την ίδια στιγμή σε όλα τα κράτη μέλη-
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Βοείου Κρέατος,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Το άρθρο 2 παράγρφος 2 του κανονισμού (ΕΟΚ) αριθ. 3310/86 συμπληρώνεται με το ακόλουθο εδάφιο:
"Η εσωτερική διαβίβαση των πληροφοριών στις κεντρικές υπηρεσίες σχετικά με τη διαπιστωση των τιμών αρχίζει στα κράτη μέλη την Τρίτη, ώρα 14.00, το νωρίτερο."
Άρθρο 2
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 2 Αυγούστου 1991.

Labels: 2
3
17
6